དཀར་མཛེས་བོད་རིགས་རང་སྐྱོང་ཁུལ་གྱིས་མི་འགྱང་བར་སློབ་གསོ་གོང་སྤེལ་ཡོང་ཆེད་ཆུང་འབྲིང་མཐོ་གསུམ་གྱི་དགེ་རྒན་ཡོངས་ལ་ཤེས་ཚད་འཇལ་བའི་རྒྱུགས་སྤྲོད་ཀྱི་བྱ་འགུལ་ཅིག་སྤེལ་གྲབས་གདའ།ཀུན་སློང་ཡག་པོ་རང་རེད།ཡིན་ནའང་རྒྱུགས་སྤྲོད་ཀྱི་ཁྱབ་ཁོངས་ཏེ་རྒྱུགས་ལེན་གྱི་ནང་དོན་ད་ལྟ་ཚོགས་པ་སོ་སོར་བསྐུར་དང་སྐུར་མུས་སུ་མཆིས།དེ་ལྟར་བྱས་ན་དོན་གྱི་ནུས་པ་ཐོན་ཐུབ་བམ།དེ་ནི་འཛིན་སྐྱོར་ལ་སུ་བཟང་ལྟ་བའི་ལས་འགུལ་ཤིག་ལ་མི་འདྲ་འམ།ངོས་ཀྱི་བསམ་ཚུལ་ལ།སློབ་གསོ་ཡར་རྒྱས་ནི་དགེ་རྒན་ཚོར་སློབ་གསོའི་སྐོར་གྱི་རིག་གཞུང་བགྲོ་གླེང་འདུ་ཚོགས་འཚོགས་པ་དང་།ནུས་པ་ཅི་ཡོད་ཀྱིས་གསོ་སྐྱོང་སྦྱོང་བརྡར་གྱི་གོ་སྐབས་བསྐྲུན་དགོས་པ་ཞིག་ཡིན་པ་ལས།རྒྱུགས་སྤྲོད་པ་ཙམ་ནི་མ་ཡིན་ནོ།།ཡང་གཅིག་བཤད་ན།སློབ་གསོ་ནི་སེམས་སུ་རྩ་བ་ཚུགས་ཤིང་ཡལ་འདབ་རྒྱས་དགོས་པ་ཞིག་ཡིན་པ་ལས་ཕྱི་ནས་འདེད་དགོས་པ་ཞིག་ཡིན་པ་ལར་ནས་མི་འདོད་དོ།།ཡོངས་གྲགས་ནས།